b'\n_START_ARTICLE_\nSeptuaginta\n_START_PARAGRAPH_\nSeptuaginta (latinsko za sedemdeset), s kratico LXX, je prvi gr\xc5\xa1ki prevod Stare zaveze neposredno iz hebrej\xc5\xa1\xc4\x8dine in deloma tudi iz aramej\xc5\xa1\xc4\x8dine. Prevod je bil kon\xc4\x8dan v 3. stoletju pr. n. \xc5\xa1t.\n_START_SECTION_\nNastanek\n_START_PARAGRAPH_\nPo legendi (Aristejevo pismo) je prevod delalo 72 judovskih u\xc4\x8denjakov, ki so samostojno prevajali 72 dni. Ob koncu so se vsi prevodi dobesedno ujemali med seboj. O nastanku tega prevoda so razpravljali tudi Filon Aleksandrijski, Epifanij iz Salamine, sveti Avgu\xc5\xa1tin, Hieronim, ...\n_START_SECTION_\nPomen\n_START_PARAGRAPH_\nSeptuaginta predstavlja prelomno to\xc4\x8dko v knji\xc5\xbeevnosti, saj je bilo to prvo tako obse\xc5\xbeno delo, ki je bilo prevedeno v drugi jezik.'